title: Komisijas Īstenošanas regula (ES) 2020/2095 (2020. gada 9. decembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Aceite de la Comunitat Valenciana” (ACVN))

text:
                  16.12.2020

                  LV

                  Eiropas Savienības Oficiālais Vēstnesis

                  L 425/1

         KOMISIJAS ĪSTENOŠANAS REGULA (ES) 2020/2095
         (2020. gada 9. decembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Aceite de la Comunitat Valenciana” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Aceite de la Comunitat Valenciana”, kas reģistrēts saskaņā ar Komisijas Īstenošanas regulu (ES) Nr. 309/2014 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Aceite de la Comunitat Valenciana” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. decembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Īstenošanas regula (ES) Nr. 309/2014 (2014. gada 20. marts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Aceite de la Comunitat Valenciana” (ACVN)) (OV L 91, 27.3.2014., 9. lpp.).

            (3)  OV C 263, 11.8.2020., 6. lpp.


title: Komisijas Īstenošanas regula (ES) 2020/2121 (2020. gada 16. decembris) par atļauju Komagataella phaffii DSM 32854 producētas 6-fitāzes preparātu lietot par barības piedevu visu sugu mājputniem, dekoratīvajiem putniem, sivēniem, nobarojamām cūkām, sivēnmātēm un mazāk izplatītu sugu nobarojamām vai vaislas cūkām (atļaujas turētājs Huvepharma EOOD) (Dokuments attiecas uz EEZ)

text:
                  17.12.2020

                  LV

                  Eiropas Savienības Oficiālais Vēstnesis

                  L 426/28

         KOMISIJAS ĪSTENOŠANAS REGULA (ES) 2020/2121
         (2020. gada 16. decembris)
         par atļauju Komagataella phaffii DSM 32854 producētas 6-fitāzes preparātu lietot par barības piedevu visu sugu mājputniem, dekoratīvajiem putniem, sivēniem, nobarojamām cūkām, sivēnmātēm un mazāk izplatītu sugu nobarojamām vai vaislas cūkām (atļaujas turētājs Huvepharma EOOD)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegti trīs pieteikumi, lai saņemtu atļauju lietot 6-fitāzes preparātu. Šiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikumi attiecas uz atļauju Komagataella phaffii DSM 32854 producētas 6-fitāzes preparātu lietot par barības piedevu visu sugu mājputniem, dekoratīvajiem putniem, sivēniem, nobarojamām cūkām, sivēnmātēm un mazāk izplatītu sugu nobarojamām vai vaislas cūkām, paredzot to klasificēt piedevu kategorijā “zootehniskās piedevas” un funkcionālajā grupā “gremošanas veicinātāji”.

                     (4)

                     Eiropas Pārtikas nekaitīguma iestāde (“Iestāde”) 2020. gada 7. maija (2), 2020. gada 25. maija (3) un 2020. gada 1. jūlija (4) atzinumos secināja, ka Komagataella phaffii DSM 32854 producētais 6-fitāzes preparāts, ja to lieto saskaņā ar piedāvātajiem lietošanas nosacījumiem, neatstāj nelabvēlīgu ietekmi uz veselību visu sugu mājputniem, dekoratīvajiem putniem, sivēniem, nobarojamām cūkām, sivēnmātēm un mazāk izplatītu sugu nobarojamām vai vaislas cūkām, patērētāju drošību vai vidi. Tā arī secināja, ka šī piedeva būtu uzskatāma par acu kairinātāju un potenciālu ādas un elpceļu sensibilizatoru. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja, ka minētā piedeva kā iedarbīga zootehniskā piedeva uzlabo barības sagremojamību visu sugu mājputniem, dekoratīvajiem putniem, sivēniem, nobarojamām cūkām, sivēnmātēm un mazāk izplatītu sugu nobarojamām vai vaislas cūkām. Iestāde uzskata, ka nav vajadzības noteikt īpašas prasības par uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                        Komagataella phaffii DSM 32854 producētas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā specificēts šīs regulas pielikumā.

                     (6)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts izmantot par dzīvnieku barības piedevu, ievērojot pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(5): 6141.

            (3)  EFSA Journal 2020;18(6): 6161.

            (4)  EFSA Journal 2020;18(7): 6204.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības uz kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: gremošanas veicinātāji

                        4a32

                        Huvepharma EOOD

                        6-fitāze (EC 3.1.3.26)

                           Piedevas sastāvs

                           Komagataella phaffii (DSM 32854) producētas 6-fitāzes (EC 3.1.3.26) preparāts ar minimālo aktivitāti:
                        5000 FTU  (1)/g granulu formā
                        5 000  FTU/g apvalkotā veidā
                        5 000  FTU/g šķidrā veidā

                                    —

                                    visu sugu mājputni

                                    —

                                    dekoratīvie putni

                                    —

                                    sivēni

                                    —

                                    nobarojamas cūkas

                                    —

                                    sivēnmātes

                                    —

                                    mazāk izplatītu sugu nobarojamās vai vaislas cūkas

                        -

                        250 FTU

                        -

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot aizsardzības līdzekļus, tostarp elpceļu, acu un ādas aizsarglīdzekļus.

                        6.1.2031.

                           Aktīvās vielas raksturojums

                        6-fitāze (EC 3.1.3.26), producēta fermentācijā ar Komagataella phaffii DSM 32854.

                           Analītiskā metode
                            (2)

                        Fitāzes aktivitātes kvantitatīvai noteikšanai barības piedevā:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.4.

                                    —

                                    Fitāzes aktivitātes kvantitatīvai noteikšanai premiksos:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.3.

                                    —

                                    Fitāzes aktivitātes kvantitatīvai noteikšanai barības sastāvdaļās un barības maisījumos:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – EN ISO 30024.

               (1)  Viens FTU ir fermenta daudzums, kas 37 °C temperatūrā un pie pH 5,5 vienā minūtē no nātrija fitāta substrāta atbrīvo 1 mikromolu neorganiska fosfāta.

               (2)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports


title: Padomes Īstenošanas regula (ES) 2020/2129 (2020. gada 17. decembris), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju

text:
                  17.12.2020

                  LV

                  Eiropas Savienības Oficiālais Vēstnesis

                  LI 426/1

         PADOMES ĪSTENOŠANAS REGULA (ES) 2020/2129
         (2020. gada 17. decembris),
         ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 765/2006 (2006. gada 18. maijs) par ierobežojošiem pasākumiem attiecībā uz Baltkrieviju (1), un jo īpaši tās 8.a panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2006. gada 18. maijā pieņēma Regulu (EK) Nr. 765/2006 par ierobežojošiem pasākumiem attiecībā uz Baltkrieviju.

                     (2)

                     Baltkrievijā 2020. gada 9. augustā notika prezidenta vēlēšanas, par kurām tika atzīts, ka tās neatbilst starptautiskiem standartiem, un kuras aizēnoja represijas pret neatkarīgajiem kandidātiem un brutāla mierīgu protestētāju apspiešana pēc minētajām vēlēšanām. Savienības Augstais pārstāvis ārlietās un drošības politikas jautājumos 2020. gada 11. augustā Savienības vārdā nāca klajā ar deklarāciju, kurā tika izteikts vērtējums, ka vēlēšanas nebija ne brīvas, ne godīgas. Tajā tika arī paziņots, ka pasākumi varēt tikt piemēroti pret tiem, kuri ir atbildīgi par vardarbību, nepamatotu aizturēšanu un vēlēšanu rezultātu viltošanu.

                     (3)

                     Padome 2020. gada 2. oktobrī pieņēma Īstenošanas regulu (ES) 2020/1387 (2), ar kuru tika noteiktas 40 personas, kas identificētas kā atbildīgas par represijām un iebiedēšanu, kas vērstas pret mierīgiem demonstrantiem, opozīcijas locekļiem un žurnālistiem pēc 2020. gada prezidenta vēlēšanām Baltkrievijā, kā arī par Centrālās vēlēšanu komisijas izdarītajiem pārkāpumiem minēto vēlēšanu procesā.

                     (4)

                     Ņemot vērā situācijas nopietnību Baltkrievijā, Padome 2020. gada 6. novembrī pieņēma Īstenošanas regulu (ES) 2020/1648 (3), ar kuru sarakstā tika iekļauts Alexandr Lukashenko un vēl 14 personas, kuru vidū bija personas no viņam tuvāko personu loka.

                     (5)

                     Padome 2020. gada 19. novembrī, reaģējot uz Baltkrievijas iestāžu brutalitāti un atbalstot Baltkrievijas tautas demokrātiskās tiesības, vienojās sākt nākamās sankciju kārtas sagatavošanu.

                     (6)

                     Ņemot vērā to, ka represijas pret pilsonisko sabiedrību Baltkrievijā turpinās, 29 personas un 7 vienības būtu jāiekļauj to fizisko un juridisko personu, vienību un struktūru sarakstā, uz kurām attiecas Regulas (EK) Nr. 765/2006 I pielikumā izklāstītie ierobežojošie pasākumi.

                     (7)

                     Tāpēc būtu attiecīgi jāgroza Regulas (EK) Nr. 765/2006 I pielikums,

               IR PIEŅĒMUŠI ŠO REGULU.

            1. pants
            Regulas (EK) Nr. 765/2006 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 17. decembrī

                  Padomes vārdā –

                  priekšsēdētāja

               S. SCHULZE

            (1)  OV L 134, 20.5.2006., 1. lpp.

            (2)  Padomes Īstenošanas regula (ES) 2020/1387 (2020. gada 2. oktobris), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju (OV L 319 I, 2.10.2020., 1. lpp.).

            (3)  Padomes Īstenošanas regula (ES) 2020/1648 (2020. gada 6. novembris), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju (OV L 370 I, 6.11.2020., 1. lpp.).

            PIELIKUMS
            Regulu (EK) Nr. 765/2006 I pielikumu groza šādi:

                        1)

                        pievieno šādu virsrakstu:
                        “To fizisko un juridisko personu, vienību n struktūru saraksts, kas minētas 2. panta 1. punktā”;

                        2)

                        tabulas apakšvirsrakstu aizstāj ar:

                                    “A.

                                    Fiziskās personas, kas minētas 2. panta 1. punktā”;

                        3)

                        pievieno šādas fiziskās personas:

                                    Vārds
                                    Baltkrievu valodas transkripcija
                                    Krievu valodas transkripcija

                                    Vārds
                                    (baltkrievu valodā)

                                    Vārds
                                    (krievu valodā)

                                    Identifikācijas informācija

                                    Pamatojums iekļaušanai sarakstā

                                    “60.

                                    Anatol Aliaksandravich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Premjerministra vietnieks, bijušais Minskas pilsētas izpildkomitejas priekšsēdētājs
                                    Dzimšanas datums: 19.7.1962.
                                    Dzimšanas vieta: Zavoit, Narovlya District, Gomel/Homyel Oblast, bijusī PSRS (patlaban Baltkrievija)
                                    Dzimums: vīrietis

                                    Būdams vadītāja statusā kā bijušais Minskas pilsētas izpildkomitejas priekšsēdētājs, viņš bija atbildīgs par represiju un iebiedēšanas kampaņu, ko pēc 2020. gada prezidenta vēlēšanām Minskā vadīja viņa pārraudzībā esošais vietējo iestāžu aparāts, jo īpaši, patvaļīgi aizturot mierīgus demonstrantus un slikti izturoties pret viņiem, tostarp spīdzinot, kā arī iebiedējot žurnālistus un vardarbīgi izturoties pret viņiem. Viņš ir nācis klajā ar vairākiem publiskiem paziņojumiem, kuros ir kritizēti mierīgie protesti, kas notiek Baltkrievijā.
                                    Tagad būdams vadītāja statusā kā premjerministra vietnieks viņš turpina atbalstīt Lukashenka režīmu.

                                    61.

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Baltkrievijas Valsts televīzijas un radio sabiedrības priekšsēdētājs, Belteleradio sabiedrības vadītājs
                                    Dzimšanas datums: 20.1.1977.
                                    Dzimšanas vieta: Grodno/Hrodna, bijusī PSRS (patlaban Baltkrievija)
                                    Dzimums: vīrietis

                                    Tagad, būdams vadītāja statusā kā Baltkrievijas Valsts televīzijas un radio sabiedrības vadītājs, viņš ir atbildīgs par valsts propagandas izplatīšanu sabiedriskajos medijos un turpina atbalstīt Lukashenka režīmu. Tas nozīmē arī izmantot mediju kanālus, lai atbalstītu turpmāku prezidenta amata pilnvaru saglabāšanu, neraugoties uz krāpnieciskajām prezidenta vēlēšanām, kas notika 2020. gada 9. augustā, un lai atbalstītu vēlāko un atkārtoto vardarbību, ar ko tika apspiesti mierīgie un leģitīmie protesti.

                                       Eismont nāca klajā ar publiskiem paziņojumiem, kuros mierīgie protesti tika kritizēti, un atteicās pārraidīt medijos informāciju par protestiem. Viņš arī atlaida no darba streikojošos Belteleradio sabiedrības darbiniekus, kas bija viņa pakļautībā, tādējādi padarot sevi atbildīgu par cilvēktiesību pārkāpumiem.

                                    62.

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                       Grodno/Hrodna
                                       Oblast gubernators, bijušais veselības ministrs
                                    Dzimšanas datums: 30.11.1973.
                                    Dzimšanas vieta: Grodno/Hrodna, bijusī PSRS (patlaban Baltkrievija)
                                    Dzimums: vīrietis

                                    Savā bijušajā vadītāja statusā kā veselības ministrs viņš bija atbildīgs par veselības aprūpes dienestu izmantošanu represijās pret mierīgiem protestētājiem, tostarp, izmantojot ātrās palīdzības mašīnas, lai protestētājus, kam bija vajadzīga medicīniska palīdzība, nogādātu nevis uz slimnīcām, bet uz izolatoru telpām. Viņš ir nācis klajā ar vairākiem publiskiem paziņojumiem, kuros ir kritizēti mierīgie protesti, kas notiek Baltkrievijā, vienā gadījumā apvainojot protestētāju, kurš it kā esot bijis reibuma stāvoklī.
                                    Savā tagadējā vadošajā amatā kā Grodno/Hrodna
                                       Oblast gubernators viņš turpina atbalstīt Lukashenka režīmu.

                                    63.

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Baltkrievijas Republikas Nacionālās asamblejas padomes priekšsēdētāja
                                    Dzimšanas datums: 25.9.1960.
                                    Dzimšanas vieta: Polotsk, Vitebsk/Viciebsk Oblast, bijusī PSRS (patlaban Baltkrievija)
                                    Dzimums: sieviete

                                    Tagad, būdama vadītājas statusā kā Baltkrievijas Republikas Nacionālās asamblejas padomes priekšsēdētāja, viņa ir atbildīga par prezidenta lēmumu atbalstīšanu iekšpolitikas jomā. Viņa ir arī atbildīga par krāpniecisko vēlēšanu organizēšanu 2020. gada 9. augustā. Viņa ir nākusi klajā ar publiskiem paziņojumiem, kuros tiek aizstāvēta brutālā mierīgo protestētāju apspiešana, ko īsteno drošības aparāts.

                                    64.

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    Informācijas ministra pirmais vietnieks
                                    Dzimšanas datums: 30.5.1972.
                                    Dzimšanas vieta: Baranavichy, bijusī PSRS (patlaban Baltkrievija)
                                    Dzimums: vīrietis

                                    Būdams vadītāja statusā kā informācijas ministra pirmais vietnieks, viņš ir atbildīgs par represijām pret pilsonisko sabiedrību, un jo īpaši par Informācijas ministrijas lēmumu Baltkrievijā pēc 2020. gada prezidenta vēlēšanām pārtraukt piekļuvi neatkarīgām tīmekļa vietnēm un ierobežot piekļuvi internetam, lai piekļuves pārtraukšanu kā represijas līdzekli vērstu pret pilsonisko sabiedrību, mierīgiem demonstrantiem un žurnālistiem.

                                    65.

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Informācijas ministrs
                                    Dzimšanas datums: 31.10.1972.
                                    Dzimšanas vieta: Stolin, Brest Oblast, bijusī PSRS (patlaban Baltkrievija)
                                    Dzimums: vīrietis

                                    Būdams vadītāja statusā kā informācijas ministrs, viņš ir atbildīgs par represijām pret pilsonisko sabiedrību, un jo īpaši par Informācijas ministrijas lēmumu Baltkrievijā pēc 2020. gada prezidenta vēlēšanām pārtraukt piekļuvi neatkarīgām tīmekļa vietnēm un ierobežot piekļuvi internetam, lai piekļuves pārtraukšanu kā represijas līdzekli vērstu pret pilsonisko sabiedrību, mierīgiem demonstrantiem un žurnālistiem.

                                    66.

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Baltkrievijas ģenerālprokurors
                                    Dzimšanas datums: 21.4.1973.
                                    Dzimšanas vieta: Glushkovichi, Gomel/Homyel Oblast, bijusī PSRS (patlaban Baltkrievija)
                                    Dzimums: vīrietis

                                    Būdams Baltkrievijas ģenerālprokurors, viņš ir atbildīgs par pastāvīgajām represijām, kas ir vērstas pret pilsonisko sabiedrību un demokrātisko opozīciju, un jo īpaši par to, ka pēc 2020. gada prezidenta vēlēšanām tika sākti vairāki kriminālprocesi pret mierīgiem demonstrantiem, opozīcijas vadītājiem un žurnālistiem. Viņš ir arī nācis klajā ar publiskiem paziņojumiem, kuros “neatļautu manifestāciju” dalībniekiem ir draudēts ar sankcijām.

                                    67.

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Baltkrievijas prezidenta īpašumu pārvaldības direktorāta vadītāja vietnieks
                                    Dzimšanas datums: 8.1.1977.
                                    Dzimums: vīrietis

                                    Būdams Baltkrievijas prezidenta īpašumu pārvaldības direktorāta vadītāja vietnieks, viņš pārrauga vairāku uzņēmumu darbību. Viņa vadībā esošā struktūra sniedz finansiālu, materiālu un tehnisku, sociālu, mājsaimniecisku un medicīnisku atbalstu valsts aparāta un republikas amatpersonām. Viņš ir cieši saistīts ar prezidentu un turpina atbalstīt Lukashenka režīmu.

                                    68.

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Štāba priekšnieks un Iekšlietu ministrijas Iekšējā karaspēka daļu komandiera pirmais vietnieks
                                    Dzimšanas datums: 30.9.1968.
                                    Dzimums: vīrietis

                                    Būdams vadītāja statusā kā Iekšlietu ministrijas Iekšējā karaspēka daļu komandiera pirmais vietnieks, viņš ir atbildīgs par represiju un iebiedēšanas kampaņu, ko pēc 2020. gada prezidenta vēlēšanām īstenoja viņa pakļautībā esošās Iekšējā karaspēka daļas, jo īpaši par mierīgu demonstrantu patvaļīgu aizturēšanu un sliktu izturēšanos pret viņiem, tostarp spīdzināšanu, kā arī žurnālistu iebiedēšanu un vardarbīgu izturēšanos pret viņiem.

                                    69.

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Valsts kontroles komitejas Finanšu izmeklēšanas departamenta vecākais īpašo lietu inspektors
                                    Dzimšanas datums: 8.6.1990.
                                    Dzimums: vīrietis

                                    Būdams vadītāja statusā kā Valsts kontroles komitejas Finanšu izmeklēšanas departamenta vecākais īpašo lietu inspektors, viņš ir atbildīgs par represiju un iebiedēšanas kampaņu, ko valsts aparāts veica pēc 2020. gada prezidenta vēlēšanām, jo īpaši, sākot izmeklēšanas darbības, kas bija vērstas pret opozīcijas līderiem un aktīvistiem.

                                    70.

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Iekšlietu ministrijas Valsts drošības policijas Galvenā tiesībaizsardzības un noziegumu novēršanas departamenta Noziegumu novēršanas nodaļas vadītājs
                                    Dzimšanas datums: 1.1.1979.
                                    Dzimšanas vieta: Minsk Oblast, bijusī PSRS (tagad Baltkrievija)
                                    Dzimums: vīrietis

                                    Būdams vadītāja statusā kā Iekšlietu ministrijas Valsts drošības policijas Galvenā tiesībaizsardzības un noziegumu novēršanas departamenta Noziegumu novēršanas nodaļas vadītājs, viņš ir atbildīgs par represiju un iebiedēšanas kampaņu, ko policijas spēki īstenoja pēc 2020. gada prezidenta vēlēšanām, jo īpaši, patvaļīgi arestējot mierīgus demonstrantus un slikti izturoties pret viņiem, tostarp, viņus spīdzinot, kā arī veicot iebiedēšanu un vardarbību, kas vērsta pret žurnālistiem.

                                    71.

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Policijas pulkvedis, Iekšlietu ministrijas Galvenā departamenta vadītāja vietnieks un Tiesībaizsardzības departamenta vadītājs
                                    Dzimšanas datums: 3.10.1974.
                                    Dzimums: vīrietis

                                    Būdams vadītāja statusā kā policijas pulkvedis un Iekšlietu ministrijas Galvenā departamenta vadītāja vietnieks un Tiesībaizsardzības departamenta vadītājs, viņš ir atbildīgs par represiju un iebiedēšanas kampaņu, ko policijas spēki īstenoja pēc 2020. gada prezidenta vēlēšanām, jo īpaši, patvaļīgi  arestējot mierīgus demonstrantus un slikti izturoties pret viņiem, tostarp,viņus spīdzinot, kā arī veicot iebiedēšanu un vardarbību, kas vērsta pret žurnālistiem.

                                    72.

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Minskas Reģionālās izpildkomitejas priekšsēdētājs
                                    Dzimšanas datums: 2.7.1975.
                                    Dzimšanas vieta: Novogrudok, Grodno/Hrodna Oblast, bijusī PSRS (patlaban Baltkrievija)
                                    Dzimums: vīrietis

                                    Būdams Minskas Reģionālās izpildkomitejas priekšsēdētājs, viņš ir atbildīgs par vietējās pārvaldes, tostarp par vairāku komiteju, pārraudzību. Tādējādi viņš atbalsta Lukashenka režīmu.

                                    73.

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Minskas pilsētas izpildkomitejas GUVD (Galvenās iekšlietu pārvalde) Masu pasākumu departamenta vadītāja vietnieks
                                    Dzimšanas datums: 26.7.1977.
                                    Dzimums: vīrietis

                                    Būdams Minskas pilsētas izpildkomitejas GUVD Masu pasākumu departamenta vadītāja vietnieks, viņš ir atbildīgs par represiju un iebiedēšanas kampaņu, ko vietējo iestāžu aparāts īstenoja pēc 2020. gada prezidenta vēlēšanām, īpaši, patvaļīgi aizturot mierīgus demonstrantus un slikti izturoties pret viņiem, tostarp, viņus spīdzinot, kā arī iebiedējot žurnālistus un vardarbīgi izturoties pret viņiem.
                                    Ir dokumentēts, ka viņš pats personīgi ir piedalījies nelikumīgā mierīgu protestētāju apcietināšanā.

                                    74.

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Valsts drošības policijas vadītāja vietnieks Grodno/Hrodna

                                    Dzimšanas datums: 5.3.1976.
                                    Dzimšanas vieta: Grodno/Hrodna, bijusī PSRS (patlaban Baltkrievija)
                                    Dzimums: vīrietis

                                    Būdams vadītāja statusā kā Valsts drošības policijas vadītāja vietnieks Grodno/Hrodna, viņš ir atbildīgs par represiju un iebiedēšanas kampaņu, ko pēc 2020. gada prezidenta vēlēšanām īstenoja viņa pakļautībā esošie vietējie policijas spēki, īpaši patvaļīgi aizturot mierīgus demonstrantus un slikti izturoties pret viņiem, tostarp spīdzinot, kā arī iebiedējot žurnālistus un vardarbīgi izturoties pret viņiem.
                                    Pēc liecinieku teiktā viņš ir personīgi pārraudzījis nelikumīgo mierīgu protestētāju apcietināšanu.

                                    75.

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Policijas pulkvedis, Minskas Sovetsky rajona policijas departamenta vadītājs
                                    Dzimšanas datums: 23.7.1979.
                                    Dzimums: vīrietis

                                    Būdams Minskas Sovetsky rajona policijas departamenta vadītājs, viņš ir atbildīgs par represiju un iebiedēšanas kampaņu, ko pēc 2020. gada prezidenta vēlēšanām īstenoja viņa pakļautībā esošie vietējie policijas spēki, īpaši, patvaļīgi aizturot mierīgus demonstrantus un slikti izturoties pret viņiem, tostarp spīdzinot, kā arī iebiedējot žurnālistus un vardarbīgi izturoties pret viņiem.
                                    Pēc liecinieku teiktā viņš ir personīgi pārraudzījis un piedalījies nelikumīgi apcietināto protestētāju spīdzināšanā.

                                    76.

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Policijas pulkvežleitnants, Molodechno rajona policijas departamenta vadītājs
                                    Dzimšanas datums: 31.10.1980.
                                    Dzimums: vīrietis

                                    Būdams Molodechno rajona policijas departamenta vadītājs, viņš ir atbildīgs par represiju un iebiedēšanas kampaņu, ko pēc 2020. gada prezidenta vēlēšanām īstenoja viņa pakļautībā esošie vietējie policijas spēki, īpaši, patvaļīgi aizturot mierīgus demonstrantus un slikti izturoties pret viņiem, tostarp spīdzinot, kā arī iebiedējot žurnālistus un vardarbīgi izturoties pret viņiem.
                                    Pēc liecinieku teiktā viņš ir personīgi pārraudzījis nelikumīgi apcietināto protestētāju sišanu. Viņš medijos ir arī vairākkārt nicinoši izteicies par protestētājiem.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Minskas Sovetsky rajona policijas departamenta vadītāja vietnieks, Valsts drošības policijas vadītājs
                                    Dzimšanas datums: 27.1.1971.
                                    Dzimums: vīrietis

                                    Būdams Minskas Sovetsky rajona policijas departamenta vadītāja vietnieks un Valsts drošības policijas vadītājs, viņš ir atbildīgs par represiju un iebiedēšanas kampaņu, ko pēc 2020. gada prezidenta vēlēšanām īstenoja viņa pakļautībā esošie vietējie policijas spēki, īpaši, patvaļīgi aizturot mierīgus demonstrantus un slikti izturoties pret viņiem, tostarp spīdzinot, kā arī iebiedējot žurnālistus un vardarbīgi izturoties pret viņiem.
                                    Pēc liecinieku teiktā viņš ir personīgi pārraudzījis mierīgo protestētāju apcietināšanu un nelikumīgi apcietināto sišanu.

                                    78.

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Minskas Moskovski rajona tiesas priekšsēdētājs
                                    Dzimšanas datums: 16.5.1988.
                                    Dzimums: vīrietis

                                    Būdams Minskas Moskovski rajona tiesas priekšsēdētājs, viņš ir atbildīgs par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem. Ir ziņots, ka viņa pārraudzībā notiekošajos tiesas procesos bijuši tiesību uz aizstāvību pārkāpumi un balstīšanās uz viltus liecinieku izteikumiem.
                                    Viņam bija nozīmīga loma protestētāju, žurnālistu un opozīcijas līderu apcietināšanā pēc 2020. gada prezidenta vēlēšanām.
                                    Tādējādi viņš ir atbildīgs par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    79.

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                       Gomel/Homyel Sovetsky rajona tiesas tiesnesis
                                    Dzimums: vīrietis

                                    Būdams Gomel/Homyel Sovetsky rajona tiesas tiesnesis, viņš ir atbildīgs par vairākiem politiski motivētiem spriedumiem pret žurnālistiem, aktīvistiem un protestētājiem. Ir ziņots, ka viņa pārraudzībā notikušajos tiesas procesos tika pārkāptas tiesības uz aizstāvību.
                                    Tādējādi viņš ir atbildīgs par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    80.

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                       Mogilev Leninsky rajona tiesas tiesnese
                                    Dzimums: sieviete

                                    Būdama Mogilev Leninsky rajona tiesas tiesnese, viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem, jo īpaši par opozīcijas aktīvista un prezidenta kandidātes Svetlana Tiskhanouska vīra Siarhei Tiskhanousky notiesāšanu. Ir ziņots, ka viņas pārraudzībā notikušajos tiesas procesos tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    81.

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер’еўна ШАБУНЯ

                                    Виктория Валерьевна ШАБУНЯ

                                    Minskas centra rajona tiesas tiesnese
                                    Dzimšanas datums: 27.2.1974.
                                    Dzimums: sieviete

                                    Kā Minskas centra rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem, jo īpaši par Sergei Dylevsky – Koordinācijas padomes locekļa un streikošanas komitejas vadītāja – notiesāšanu. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    82.

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Minskas Oktyabrsky rajona tiesnese
                                    Dzimšanas datums: 9.4.1990.
                                    Dzimums: sieviete

                                    Kā Minskas Oktyabrsky rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    83.

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Minskas Partizanski rajona tiesas tiesnese
                                    Dzimšanas datums: 2.12.1979.
                                    Dzimums: sieviete

                                    Kā Minskas Partizanski rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem, jo īpaši par Koordinācijas padomes vadītājas Mariya Kalesnikava notiesāšanu. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    84.

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Minskas Sovetsky rajona tiesas tiesnese
                                    Dzimšanas datums: 11.9.1965.
                                    Dzimums: sieviete

                                    Kā Minskas Sovetsky rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    85.

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Minskas centra rajona tiesas tiesnese
                                    Dzimšanas datums: 14.1.1984.
                                    Dzimums: sieviete

                                    Kā Minskas centra rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem, jo īpaši par opozīcijas prezidenta kandidāta Viktar Babarika notiesāšanu. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Minskas Zavodsky rajona tiesas tiesnese
                                    Dzimšanas datums: 26.11.1974.
                                    Dzimums: sieviete

                                    Kā Minskas Zavodsky rajona tiesas tiesnese viņa ir atbildīga par vairākiem politiski motivētiem spriedumiem pret žurnālistiem, opozīcijas līderiem, aktīvistiem un protestētājiem. Ir ziņots, ka viņas pārraudzībā notikušajā lietu izskatīšanas gaitā tika pārkāptas tiesības uz aizstāvību.
                                    Tādējādi viņa ir atbildīga par cilvēktiesību pārkāpumiem un tiesiskuma apdraudēšanu, kā arī par represiju veicināšanu pret pilsonisko sabiedrību un demokrātisko opozīciju.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Uzņēmējs, Amhodor holding īpašnieks
                                    Dzimšanas datums: 12.1.1959.
                                    Dzimšanas vieta: Bolshoe Babino, Orsha Rayon, Vitebsk/Viciebsk apgabals, bijusī PSRS (tagad Baltkrievija)
                                    Dzimums: vīrietis

                                    Viņš ir viens no vadošajiem uzņēmējiem, kas darbojas Baltkrievijā ar darījumu interesēm būvniecības, mašīnbūves, lauksaimniecības un citās jomās.
                                    Tiek ziņots, ka viņš ir viena no personām, kas bija vislielākā ieguvēja no privatizācijas, kura notika laikā, kad Lukashenko bija prezidents. Viņš ir arī Lukashenka atbalstošās sabiedriskās organizācijas Belaya Rus prezidija loceklis un Baltkrievijas Republikas Uzņēmējdarbības attīstības padomes loceklis.
                                    Kā tāds viņš ir ieguvējs no Lukashenka režīma un atbalsta to.
                                    2020. gada jūlijā viņš publiski nosodīja opozīcijas protestus Baltkrievijā, tādējādi veicinot represijas pret pilsonisko sabiedrību un demokrātisko opozīciju.

                                    88.

                                    Mikalai Mikalaevich VARABEI/VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ВЕРАБЕЙ

                                    Николай Николаевич ВОРОБЕЙ

                                    Uzņēmējs, Bremino Group līdzīpašnieks
                                    Dzimšanas datums: 4.5.1963.
                                    Dzimšanas vieta: Ukrainian SSR(tagad Ukraina)
                                    Dzimums: vīrietis

                                    Viņš ir viens no vadošajiem uzņēmējiem, kas darbojas Baltkrievijā ar darījumu interesēm naftas, akmeņogļu tranzīta, banku un citās jomās.
                                    Viņš ir Bremino Group līdzīpašnieks; tas ir uzņēmums, kas saņēma nodokļu atvieglojumus un cita veida atbalstu no Baltkrievijas pārvaldes.
                                    Kā tāds viņš ir ieguvējs no Lukashenka režīma un atbalsta to.”;

                        4)

                        pievieno šādu apakšvirsrakstu un tabulu:

                                    “B.

                                    Juridiskās personas, vienības un struktūras, kas minētas 2. panta 1. punktā

                                                Nosaukums
                                                Baltkrievu valodas transkripcija
                                                Krievu valodas transkripcija

                                                Nosaukums
                                                (baltkrievu valodā)
                                                (krievu valodā)

                                                Identifikācijas informācija

                                                Pamatojums iekļaušanai sarakstā

                                                Sarakstā iekļaušanas datums

                                                1.

                                                CJSC Beltechexport

                                                ЗАО “Белтехэкспорт”

                                                Adrese: Nezavisimosti ave. 86-B, Minsk 220012, Baltkrievija
                                                Tālr.: +375 17 358 83 83; +375 17 373 80 12
                                                Tīmekļa vietne: https://bte.by/
                                                E-pasts: mail@bte.by

                                                   CJSC Beltechexport ir privāta vienība, kas Baltkrievijas valstij piederošu uzņēmumu ražotus ieročus un militāro ekipējumu eksportē uz Āfriku, Dienvidameriku, Āziju un Tuvajiem Austrumiem. Beltechexport ir cieši saistīta ar Baltkrievijas Aizsardzības ministriju.
                                                Kā tāda CJSC Beltechexport ir ieguvēja no Lukashenka režīma un atbalsta to, sniedzot ieguvumus prezidenta administrācijai.

                                                17.12.2020.

                                                2.

                                                Dana Holdings/Dana Astra

                                                Дана Холдингз/Дана Астра

                                                Adrese: P. Mstislavtsa 9 (1st floor), Minsk
                                                   220114, Baltkrievija
                                                Reģistrācijas Nr.: Dana Astra: 191295361
                                                Tīmekļa vietne: https://dana-holdings.com/
                                                E-pasts: PR@bir.by
                                                Tālr.: +375 17 26 93 290; +375 17 39 39 465

                                                   Dana Holdings/Dana Astra ir viens no galvenajiem nekustamā īpašuma attīstītājiem un būvniekiem Baltkrievijā. Uzņēmums saņēma vairākus zemes gabalus vairāku lielu dzīvojamo kompleksu un biznesa centru izveidei.

                                                   Dana Holdings/Dana Astra īpašnieki uztur ciešas attiecības ar Alexandr Lukashenko. Prezidenta vedekla Liliya Lukashenka uzņēmumā ieņem vadošu amatu.
                                                Kā tāds Dana Holdings/Dana Astra ir ieguvējs no Lukashenka režīma un atbalsta to.

                                                17.12.2020.

                                                3.

                                                GHU – the state institution “The Main Economic Office” of the Administrative Affairs Office of the President of the Republic of Belarus

                                                   ГХУ – Государственное учреждение
                                                   ‘Г
                                                   лавное хозяйственное управление’ Управления делами Президента Республики Беларусь

                                                Adrese: Miasnikova str.
                                                   37, Minsk 220010, Baltkrievija
                                                Tālr..: +375 17 222 33 13
                                                Tīmekļa vietne: http://ghu.by
                                                E-pasts: ghu@ghu.by

                                                   GHU (Prezidenta administrācijas galvenais ekonomikas departaments) ir lielākais nedzīvojamā nekustamā īpašuma tirgus dalībnieks Baltkrievijā un pārrauga vairākus uzņēmumus.

                                                   Alexandr Lukashenko lūdza GHU vadītāju Victor Sheiman pārraudzīt 2020. gada prezidenta vēlēšanu drošību.
                                                Kā tāds GHU ir ieguvējs no Lukashenka režīma un atbalsta to.

                                                17.12.2020.

                                                4.

                                                LLC Synesis

                                                ООО “Синезис”

                                                Adrese:, Platonova 20B, Minsk
                                                   220005, Baltkrievija; Mantulinskaya 24, Moscow 123100, Krievija.
                                                Reģistrācijas Nr. (УНН/ИНН): 190950894 (Baltkrievija); 7704734000/770301001 (Krievija).
                                                Tīmekļa vietne: https://synesis.partners; https://synesis-group.com/
                                                Tālr.: +375 (17) 240-36-50

                                                   LLC Synesis nodrošina Baltkrievijas varas iestādes ar pārraudzības platformu, kas var veikt meklēšanu videoierakstos un analizēt tos un izmantot sejas atpazīšanas programmatūru, tādējādi padarot šo uzņēmumu atbildīgu par valsts aparāta veiktajām represijām pret pilsonisko sabiedrību un demokrātisko opozīciju Baltkrievijā.

                                                   JSC Synesis darbiniekiem ir aizliegts sazināties baltkrievu valodā, kas padara šo uzņēmumu atbildīgu par darba tiesību pārkāpšanu.
                                                Baltkrievijas Valsts drošības komiteja (VDK) un Iekšlietu ministrija ir uzskaitīti par Synesis izveidotās sistēmas lietotājiem. Tādēļ uzņēmums ir ieguvējs no Lukashenka režīma un atbalsta to.

                                                   Synesis izpilddirektors Alexander Shatrov publiski kritizēja tos, kas protestēja pret Lukashenka režīmu, un relativizēja demokrātijas trūkumu Baltkrievijā.

                                                17.12.2020.

                                                5.

                                                AGAT Electromechanical Plant OJSC

                                                OAO “АГАТ-электромеханический завод”

                                                Adrese: Nezavisimosti ave. 115, Minsk 220114, Baltkrievija
                                                Tālr.: + 375 17 272-01-32, + 375 17 570-41-45
                                                E-pasts: marketing@agat-emz.by
                                                Tīmekļa vietne: https://agat-emz.by/

                                                   AGAT Electromechanical Plant OJSC ietilpst Baltkrievijas Republikas militārās rūpniecības Baltkrievijas Valsts iestādē (Belarussian State Authority for Military Industry of the Republic of Belarus jeb SAMI vai State Military Industrial Committee (Valsts militārās rūpniecības komiteja)), kas ir atbildīga par valsts militārtehniskās politikas īstenošanu un kas ir Ministru padomes un Baltkrievijas prezidenta pakļautībā. Kā tāds AGAT Electromechanical Plant OJSC ir ieguvējs no Lukashenka režīma un atbalsta to.
                                                Uzņēmums ražo “Rubezh” – šķēršļu sistēmu, kas ir paredzēta nemieru kontrolei un tika izmantota pret miermīlīgām demonstrācijām, kuras notika pēc 2020. gada 9. augusta prezidenta vēlēšanām, tādējādi padarot šo uzņēmumu atbildīgu par represijām pret pilsonisko sabiedrību un demokrātisko opozīciju.

                                                17.12.2020.

                                                6.

                                                OJSC 140 Repair Plant

                                                OAO “140 ремонтный завод”

                                                Adrese: L. Chalovskoy str. 19, Borisov, Baltkrievija
                                                Tālr.: +375 17 776 20 32; +375 17 776 54 79
                                                E-pasts: info@140zavod.org
                                                Tīmekļa vietne: https://140zavod.org

                                                   OJSC 140 Repair Plant ietilpst Baltkrievijas Republikas militārās rūpniecības Baltkrievijas Valsts iestādē (Belarussian State Authority for Military Industry of the Republic of Belarus jeb SAMI vai State Military Industrial Committee (Valsts militārās rūpniecības komiteja)), kas ir atbildīga par valsts militārtehniskās politikas īstenošanu un kas ir Ministru padomes un Baltkrievijas prezidenta pakļautībā. Kā tāds OJSC 140 Repair Plant ir ieguvējs no Lukashenka režīma un atbalsta to.
                                                Uzņēmums ražo transporta līdzekļus un bruņotus transportlīdzekļus, kas tika izmantoti pret miermīlīgām demonstrācijām, kuras notika pēc 2020. gada 9. augusta prezidenta vēlēšanām, tādējādi padarot šo uzņēmumu atbildīgu par represijām pret pilsonisko sabiedrību un demokrātisko opozīciju.

                                                17.12.2020.

                                                7.

                                                   OJSC MZKT MZKT/MWPT (jeb VOLAT) –Minsk Wheel Tractor Plant

                                                   OAO “МЗКТ” – Минский завод колёсных тягачей

                                                Adrese: Partizanski ave 150, Minsk 220021, Baltkrievija
                                                Tālr.: +375 17 330 17 09
                                                Fakss: +375 17 291 31 92
                                                E-pasts: link@mzkt.by
                                                Tīmekļa vietne: www.mzkt.by

                                                   OJSC MZKT (jeb VOLAT) ietilpst Baltkrievijas Republikas militārās rūpniecības Baltkrievijas Valsts iestādē (Belarussian State Authority for Military Industry of the Republic of Belarus jeb SAMI vai State Military Industrial Committee (Valsts militārās rūpniecības komiteja)), kas ir atbildīga par valsts militārtehniskās politikas īstenošanu un kas ir Ministru padomes un Baltkrievijas prezidenta pakļautībā. Kā tāds OJSC MZKT (jeb VOLAT) ir ieguvējs no Lukashenka režīma un atbalsta to.
                                                Tie OJSC
                                                   MZKT darbinieki, kas Alexandr Lukashenko fabrikas apmeklējuma laikā protestēja un piedalījās streikā pēc 2020. gada prezidenta vēlēšanām Baltkrievijā, tika atlaisti, tādējādi padarot uzņēmumu atbildīgu par cilvēktiesību pārkāpumiem.

                                                17.12.2020.”


title: Komisijas Īstenošanas regula (ES) 2020/2157 (2020. gada 14. decembris), ar ko apstiprina specifikācijas Savienības nozīmes grozījumus attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi(“Montello – Colli Asolani” (ACVN))

text:
                  21.12.2020

                  LV

                  Eiropas Savienības Oficiālais Vēstnesis

                  L 431/30

         KOMISIJAS ĪSTENOŠANAS REGULA (ES) 2020/2157
         (2020. gada 14. decembris),
         ar ko apstiprina specifikācijas Savienības nozīmes grozījumus attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi(“Montello – Colli Asolani” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Komisijas Deleģēto regulu (ES) 2019/33 (2018. gada 17. oktobris), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu (1), un jo īpaši tās 15. panta 2. punktu,
         tā kā:

                     (1)

                     Komisija ir izskatījusi pieteikumu produkta specifikācijas Savienības nozīmes grozījumu apstiprināšanai attiecībā uz aizsargāto cilmes vietas nosaukumu “Montello – Colli Asolani”, kuru Itālija iesniegusi saskaņā ar Eiropas Parlamenta un Padomes Regulas (ES) Nr. 1308/2013 (2) 105. pantu saistībā ar Deleģētās regulas (ES) 2019/33 15. pantu. Grozījumi paredz nosaukuma maiņu no “Montello – Colli Asolani” uz “Asolo Montello” / “Montello Asolo”.

                     (2)

                     Komisija, piemērojot Regulas (ES) Nr. 1308/2013 97. panta 3. punktu, produkta specifikācijas Savienības nozīmes grozījumu apstiprināšanas pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (4)

                     Tāpēc saskaņā ar Regulas (ES) Nr. 1308/2013 99. pantu saistībā ar Deleģētās regulas (ES) 2019/33 15. panta 2. punktu produkta specifikācijas Savienības nozīmes grozījumi būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināti Eiropas Savienības Oficiālajā Vēstnesī publicētie produkta specifikācijas grozījumi attiecībā uz nosaukumu “Montello – Colli Asolani” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. decembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 9, 11.1.2019., 2. lpp.

            (2)  Eiropas Parlamenta un Padomes Regula (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

            (3)  OV C 325, 2.10.2020., 28. lpp.


title: Komisijas Īstenošanas regula (ES) 2020/2162 (2020. gada 18. decembris) ar ko sāk izmeklēšanu par konkrētas Ķīnas Tautas Republikas izcelsmes alumīnija folijas importam ar Īstenošanas regulu (ES) 2015/2384 un Īstenošanas regulu (ES) 2017/271 noteikto antidempinga pasākumu iespējamo apiešanu, importējot konkrētu alumīnija foliju, kas nosūtīta no Taizemes, neatkarīgi no tā, vai tai ir deklarēta Taizemes izcelsme, un ar ko uz šādu importu attiecina reģistrāciju

text:
                  21.12.2020

                  LV

                  Eiropas Savienības Oficiālais Vēstnesis

                  L 431/48

         KOMISIJAS ĪSTENOŠANAS REGULA (ES) 2020/2162
         (2020. gada 18. decembris)
         ar ko sāk izmeklēšanu par konkrētas Ķīnas Tautas Republikas izcelsmes alumīnija folijas importam ar Īstenošanas regulu (ES) 2015/2384 un Īstenošanas regulu (ES) 2017/271 noteikto antidempinga pasākumu iespējamo apiešanu, importējot konkrētu alumīnija foliju, kas nosūtīta no Taizemes, neatkarīgi no tā, vai tai ir deklarēta Taizemes izcelsme, un ar ko uz šādu importu attiecina reģistrāciju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 13. panta 3. punktu un 14. panta 5. punktu,
         informējusi dalībvalstis,
         tā kā:
         A.   PIEPRASĪJUMS

                     (1)

                     Eiropas Komisija (“Komisija”) saskaņā ar pamatregulas 13. panta 3. punktu un 14. panta 5. punktu saņēma pieprasījumu izmeklēt konkrētas Ķīnas Tautas Republikas izcelsmes alumīnija folijas importam noteikto antidempinga pasākumu iespējamu apiešanu un attiecināt reģistrāciju uz konkrētu alumīnija foliju, kas nosūtīta no Taizemes, neatkarīgi no tā, vai tai ir deklarēta Taizemes izcelsme.

                     (2)

                     Pieprasījumu iesniedza 2020. gada 9. novembrī. Pieprasījuma iesniedzējs vēlējās palikt anonīms, un pieprasījumā to pienācīgi pamatoja. Komisija uzskata, ka ir pietiekams pamats atzīt pieprasījuma iesniedzēja identitāti par konfidenciālu.

               B.   RAŽOJUMS

                     (3)

                     Ražojums, uz ko attiecas iespējamā apiešana, ir tāda Ķīnas Tautas Republikas izcelsmes alumīnija folija ar biezumu ne mazāk kā 0,008 mm un ne vairāk kā 0,018 mm, bez pamatnes, pēc velmēšanas tālāk neapstrādāta, ruļļos, kuru platums nepārsniedz 650 mm un svars pārsniedz 10 kg, kuru Komisijas Īstenošanas Regulas (ES) 2015/2384 (2) spēkā stāšanās dienā klasificē ar KN kodu ex 7607 11 19 (Taric kods 7607111910), tāda alumīnija folija ar biezumu ne mazāk kā 0,007 mm un mazāk nekā 0,008 mm neatkarīgi no ruļļu platuma, atkvēlināta vai neatkvēlināta, kuru Komisijas Īstenošanas Regulas (ES) 2017/271 (3) spēkā stāšanās dienā klasificē ar KN kodu ex 7607 11 19 (Taric kods 7607111930), tāda alumīnija folija ar biezumu ne mazāk kā 0,008 mm un ne vairāk kā 0,018 mm, ruļļos, kuru platums pārsniedz 650 mm, atkvēlināta vai neatkvēlināta, kuru Īstenošanas regulas (ES) 2017/271 spēkā stāšanās dienā klasificē ar KN kodu ex 7607 11 19 (Taric kods 7607111940), tāda alumīnija folija ar biezumu vairāk nekā 0,018 mm un mazāk nekā 0,021 mm neatkarīgi no ruļļu platuma, atkvēlināta vai neatkvēlināta, kuru Regulas (ES) 2017/271 spēkā stāšanās dienā klasificē ar KN kodu ex 7607 11 19 (Taric kods 7607111950), un/vai tāda alumīnija folija ar biezumu ne mazāk kā 0,021 mm un ne vairāk kā 0,045 mm neatkarīgi no ruļļu platuma, uzrādīta ar vismaz divām kārtām, atkvēlināta vai neatkvēlināta, kuru Īstenošanas regulas (ES) 2017/271 spēkā stāšanās dienā klasificē ar KN kodu ex 7607 11 90 (Taric kodi 7607119045 un 7607119080) (“attiecīgais ražojums”). Tas ir ražojums, kuram piemēro patlaban spēkā esošos pasākumus.

                     (4)

                     Izmeklējamais ražojums ir tas pats ražojums, kas definēts iepriekšējā apsvērumā un ko pašlaik klasificē ar KN kodiem ex 7607 11 19 (Taric kodi 7607111910, 7607111930, 7607111940, 7607111950) un ex 7607 11 90 (Taric kodi 7607119044, 7607119046, 7607119071, 7607119072), bet kas nosūtīts no Taizemes, neatkarīgi no tā, vai tam ir deklarēta Taizemes izcelsme (Taric papildu kods C601) (“izmeklējamais ražojums”).

               C.   SPĒKĀ ESOŠIE PASĀKUMI

                     (5)

                     Patlaban spēkā esošie pasākumi, kuri, iespējams, tiek apieti, ir antidempinga pasākumi, kas noteikti ar Īstenošanas regulu (ES) 2015/2384 un paplašināti ar Īstenošanas regulu (ES) 2017/271, kurā jaunākie grozījumi izdarīti ar Īstenošanas Regulu (ES) 2017/2213 (“spēkā esošie pasākumi”).

               D.   PAMATOJUMS

                     (6)

                     Pieprasījumā ir pietiekami pierādījumi, ka attiecīgā ražojuma importam noteiktie antidempinga pasākumi tiek apieti, importējot izmeklējamo ražojumu.

                     (7)

                     Pieprasījumā sniegtie pierādījumi liecina par turpmāk minēto.

                     (8)

                     Pēc pasākumu ieviešanas attiecībā uz minēto ražojumu ir notikušas pārmaiņas tirdzniecības modelī, kas ietver eksportu no Ķīnas Tautas Republikas un Taizemes uz Savienību.

                     (9)

                     Šķiet, minētās pārmaiņas izraisījis tas, ka attiecīgais ražojums tika nosūtīts uz Savienību caur Taizemi pēc tam, kad tam tika veiktas montāžas operācijas Taizemē. Pierādījumi liecina, ka šādas montāžas operācijas ir apiešana, jo darbība ir sākusies vai ievērojami palielinājusies kopš vai īsi pirms antidempinga izmeklēšanas sākuma. Montāžas operācijās izmantotās Ķīnas Tautas Republikas izcelsmes daļas veido vairāk nekā 60 % no samontētā ražojuma kopējās vērtības, un montāžas operāciju laikā pievienotā vērtība ir mazāka nekā 25 % no ražošanas izmaksām.

                     (10)

                     Turklāt pierādījumi liecina, ka iepriekš aprakstītās darbības rezultātā attiecīgajam ražojumam piemēroto spēkā esošo antidempinga pasākumu koriģējošā ietekme tiek mazināta daudzuma un cenu izteiksmē. Šķiet, ka ES tirgū ir ienākuši ievērojami izmeklējamā ražojuma importa apjomi. Turklāt ir pietiekami pierādījumi tam, ka izmeklējamā ražojuma imports tiek veikts par cenām, kas rada kaitējumu.

                     (11)

                     Visbeidzot pierādījumi liecina, ka, salīdzinot ar iepriekš noteikto attiecīgā ražojuma normālo vērtību, izmeklējamais ražojums tiek piedāvāts par dempinga cenām.

                     (12)

                     Ja izmeklēšanā konstatē vēl citas apiešanas prakses, uz kurām attiecas pamatregulas 13. pants un kuras nav šajā regulā iepriekš minētas, tad arī šādas prakses var izmeklēt.

               E.   PROCEDŪRA

                     (13)

                     Ņemot vērā iepriekš minēto, Komisija secina, ka ir pietiekami pierādījumi, kas pamato izmeklēšanas sākšanu atbilstīgi pamatregulas 13. panta 3. punktam un reģistrācijas attiecināšanu uz izmeklējamā ražojuma importu saskaņā ar pamatregulas 14. panta 5. punktu.

                     (14)

                     Lai iegūtu izmeklēšanai vajadzīgo informāciju, visām ieinteresētajām personām nekavējoties un ne vēlāk kā šīs regulas 3. panta 2. punktā noteiktajā termiņā būtu jāsazinās ar Komisiju. Šīs regulas 3. panta 2. punktā noteiktais termiņš attiecas uz visām ieinteresētajām personām. Informāciju var attiecīgi iegūt arī no Savienības ražošanas nozares.

                     (15)

                     Taizemes un Ķīnas Tautas Republikas iestādes tiks informētas par izmeklēšanas sākšanu.

               a)   Informācijas vākšana un uzklausīšana

                     (16)

                     Visas ieinteresētās personas, tai skaitā Savienības ražošanas nozare, importētāji un visas attiecīgās apvienības, ir aicinātas rakstiski darīt zināmu savu viedokli un sniegt apstiprinošus pierādījumus, ar nosacījumu, ka šādi iesniegumi tiek iesniegti 3. panta 2. punktā noteiktajā termiņā. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

               b)   Atbrīvojumu pieprasījumi

                     (17)

                     Saskaņā ar pamatregulas 13. panta 4. punktu izmeklējamā ražojuma importu var atbrīvot no pasākumiem, ja ar šādu importu pasākumi netiek apieti.

                     (18)

                     Iespējamā pasākumu apiešana notiek ārpus Savienības, tādēļ saskaņā ar pamatregulas 13. panta 4. punktu var piešķirt atbrīvojumu tiem izmeklējamā ražojuma ražotājiem Taizemē, kas var pierādīt, ka tie nav iesaistīti pamatregulas 13. panta 1. un 2. punktā definētajās apiešanas darbībās. Ražotājiem, kuri vēlas saņemt atbrīvojumu (ja tādi ir), būtu jāpiesakās šīs regulas 3. panta 1. punktā norādītajā termiņā. Ķīnas Tautas Republikas ražotājiem eksportētājiem paredzētās anketas, Taizemes ražotājiem eksportētājiem paredzētās atbrīvojuma pieprasījuma veidlapas un ES importētājiem paredzētās anketas kopijas ir pieejamas lietas materiālos, kas pieejami ieinteresētajām personām, un Tirdzniecības ĢD tīmekļa vietnē: https://trade.ec.europa.eu/tdi/case_details.cfm?id=2502. Anketas jāiesniedz šīs regulas 3. panta 2. punktā norādītajā termiņā.

               F.   REĢISTRĒŠANA

                     (19)

                     Saskaņā ar pamatregulas 14. panta 5. punktu uz izmeklējamā ražojuma importu attiecina reģistrāciju, lai nodrošinātu, ka gadījumā, ja izmeklēšanā tiktu konstatēta pasākumu apiešana, antidempinga maksājumus atbilstīgā apmērā, kas nepārsniedz atlikušo maksājumu, kurš noteikts ar Komisijas Īstenošanas regulu (ES) 2015/2384 un paplašināts ar Komisijas Īstenošanas regulu (ES) 2017/271, kurā jaunākie grozījumi izdarīti ar Komisijas Īstenošanas regulu (ES) 2017/2213, var iekasēt no dienas, kad noteikta šāda importa reģistrācija.

               G.   TERMIŅI

                     (20)

                     Labas pārvaldības nolūkos būtu jānosaka termiņi, kuros:

                                 —

                                 ieinteresētās personas var pieteikties Komisijā, iesniegt atbildes uz anketu jautājumiem, rakstiski darīt zināmu savu viedokli vai iesniegt informāciju, kas jāņem vērā izmeklēšanā,

                                 —

                                 ražotāji Taizemē var pieprasīt atbrīvojumus no importa reģistrācijas vai pasākumiem,

                                 —

                                 ieinteresētās personas var iesniegt Komisijai rakstisku uzklausīšanas pieprasījumu.

                     (21)

                     Uzmanība tiek pievērsta faktam, ka pamatregulā noteikto procesuālo tiesību īstenošana ir atkarīga no tā, vai personas piesakās šīs regulas 3. pantā noteiktajos termiņos.

               H.   NESADARBOŠANĀS

                     (22)

                     Ja ieinteresētā persona liedz piekļuvi nepieciešamajai informācijai, nesniedz to noteiktajā termiņā vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

                     (23)

                     Ja tiek konstatēts, ka ieinteresētā persona ir sniegusi nepatiesu vai maldinošu informāciju, saskaņā ar pamatregulas 18. pantu šo informāciju neņem vērā un izmanto pieejamos faktus.

                     (24)

                     Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

               I.   IZMEKLĒŠANAS GRAFIKS

                     (25)

                     Izmeklēšana saskaņā ar pamatregulas 13. panta 3. punktu tiks pabeigta deviņu mēnešu laikā no šīs regulas spēkā stāšanās dienas.

               J.   PERSONAS DATU APSTRĀDE

                     (26)

                     Tiek norādīts, ka šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (ES) 2018/1725 (4).

                     (27)

                     Paziņojums par datu aizsardzību, kas informē visas personas par personas datu apstrādi Komisijas tirdzniecības aizsardzības darbību ietvaros, ir pieejams Tirdzniecības ĢD tīmekļa vietnē: http://ec.europa.eu/trade/policy/accessing-markets/trade-defence/.

               K.   UZKLAUSĪŠANAS AMATPERSONA

                     (28)

                     Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un visus pārējos pieprasījumus par ieinteresēto personu un trešo personu tiesībām uz aizstāvību, kuri varētu rasties procedūras gaitā.

                     (29)

                     Uzklausīšanas amatpersona var rīkot uzklausīšanu un mediāciju starp ieinteresēto(-ajām) personu(-ām) un Komisijas dienestiem, lai pilnībā tiktu īstenotas ieinteresētās personas tiesības uz aizstāvību. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Uzklausīšanas amatpersona izskata pieprasījumu pamatojumu. Šādai uzklausīšanai būtu jānotiek tikai tad, ja pienācīgā laikā jautājumi nav atrisināti ar Komisijas dienestiem.

                     (30)

                     Lai neapdraudētu pareizu procedūras norisi, pieprasījumi jāiesniedz laikus un bez kavēšanās. Tālab ieinteresētajām personām uzklausīšanas amatpersonas iesaistīšanās jāpieprasa iespējami agri pēc notikuma, kura dēļ vajadzīga šāda iesaistīšanās. Principā laikposms, kas noteikts šīs regulas 3. panta 3. punktā, lai iesniegtu pieprasījumu uzklausīšanai Komisijas dienestos, mutatis mutandis attiecas uz pieprasījumiem uzklausīšanai pie uzklausīšanas amatpersonas. Ja uzklausīšanas pieprasījumi ir iesniegti, neievērojot noteikto laikposmu, uzklausīšanas amatpersona, pienācīgi ņemot vērā labas pārvaldības intereses un izmeklēšanas savlaicīgu pabeigšanu, izskatīs arī šādu novēlotu pieprasījumu iemeslus, izvirzīto jautājumu raksturu un šo jautājumu ietekmi uz aizstāvības tiesībām.

                     (31)

                     Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/,

               IR PIEŅĒMUSI ŠO REGULU.

            1. pants
            Saskaņā ar Regulas (ES) 2016/1036 13. panta 3. punktu tiek sākta izmeklēšana, lai noteiktu, vai alumīnija folija ar biezumu ne mazāk kā 0,008 mm un ne vairāk kā 0,018 mm, bez pamatnes, velmēta, bet tālāk neapstrādāta, ruļļos ar platumu ne vairāk kā 650 mm un svaru vairāk nekā 10 kg, alumīnija folija ar biezumu ne mazāk kā 0,007 mm, bet ne vairāk kā 0,008 mm neatkarīgi no ruļļu platuma, atkvēlināta vai neatkvēlināta, alumīnija folija ar biezumu ne mazāk kā 0,008 mm un ne vairāk kā 0,018 mm, ruļļos ar platumu vairāk nekā 650 mm, atkvēlināta vai neatkvēlināta, tāda alumīnija folija ar biezumu vairāk nekā 0,018 mm un mazāk nekā 0,021 mm neatkarīgi no ruļļu platuma, atkvēlināta vai neatkvēlināta, kuru patlaban klasificē ar KN kodu ex 7607 11 19 (Taric kodi 7607111910, 7607111930, 7607111940, 7607111950) un/vai tāda alumīnija folija ar biezumu ne mazāk kā 0,021 mm un ne vairāk kā 0,045 mm neatkarīgi no ruļļu platuma, uzrādīta ar vismaz divām kārtām, atkvēlināta vai neatkvēlināta, kuru patlaban klasificē ar KN kodu ex 7607 11 90 (Taric kodi 7607119044, 7607119046, 7607119071, 7607119072), kas nosūtīta no Taizemes, neatkarīgi no tā, vai tai deklarēta Taizemes izcelsme (Taric papildu kods C601), tiek importēta, apejot pasākumus, kas noteikti ar Īstenošanas regulu (ES) 2015/2384 un paplašināti ar Īstenošanas regulu (ES) 2017/271, kurā jaunākie grozījumi izdarīti ar Īstenošanas regulu (ES) 2017/2213.

            2. pants

               1.   Dalībvalstu muitas dienesti saskaņā ar Regulas (ES) 2016/1036 13. panta 3. punktu un 14. panta 5. punktu veic vajadzīgos pasākumus, lai reģistrētu šīs regulas 1. pantā precizēto importu.

               2.   Reģistrēšanu beidz deviņus mēnešus pēc šīs regulas spēkā stāšanās dienas.

               3.   Komisija var uzdot muitas dienestiem izbeigt to ražojumu importa reģistrāciju, kurus izgatavojuši eksportētāji/ražotāji, kas iesnieguši pieteikumu par atbrīvojumu no reģistrācijas un par ko konstatēts, ka tie atbilst atbrīvojuma piešķiršanas nosacījumiem.

            3. pants

               1.   Ieinteresētajām personām jāpiesakās, sazinoties ar Komisiju 15 dienu laikā no šīs regulas spēkā stāšanās dienas.

               2.   Ieinteresētajām personām, kuras vēlas, lai to viedokli ņem vērā izmeklēšanā, rakstiski jāizklāsta savs viedoklis un jāiesniedz atbildes uz anketas jautājumiem, ja tiek lūgts atbrīvojums no importa reģistrācijas vai pasākumiem, vai cita informācija 37 dienu laikā no šīs regulas publicēšanas dienas Eiropas Savienības Oficiālajā Vēstnesī, ja vien nav norādīts citādi.

               3.   Turklāt ieinteresētās personas tajā pašā 37 dienu termiņā var pieprasīt, lai Komisija tās uzklausītu. Uzklausīšanas pieprasījums attiecībā uz izmeklēšanas sākšanas posmu jāiesniedz 15 dienu laikā no šīs regulas spēkā stāšanās dienas. Uzklausīšanas pieprasījums jāiesniedz rakstiski, un tajā jānorāda pieprasījuma iesniegšanas iemesli.

               4.   Uz informāciju, ko tirdzniecības aizsardzības izmeklēšanu vajadzībām iesniedz Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas skaidri ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

               5.   Visi rakstiski iesniegtie dokumenti, ieskaitot šajā regulā prasīto informāciju, ieinteresēto personu atbildes uz anketas jautājumiem un sarakste, kurai lūdz saglabāt konfidencialitāti, ir ar norādi Sensitive (5). Personas, kas šīs izmeklēšanas gaitā iesniedz informāciju, ir aicinātas pamatot savu lūgumu saglabāt konfidencialitāti.

               6.   Personām, kas sniedz informāciju ar norādi Sensitive, saskaņā ar Regulas (ES) 2016/1036 19. panta 2. punktu jāsagatavo tās nekonfidenciāls kopsavilkums ar norādi For inspection by interested parties. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību.

               7.   Ja persona, kas iesniedz konfidenciālu informāciju, nenorāda pamatotu iemeslu, kāpēc tā lūdz saglabāt konfidencialitāti, vai nesagatavo tās nekonfidenciālu kopsavilkumu un neiesniedz to noteiktajā formātā un kvalitātē, Komisija šādu informāciju var neņemt vērā, ja vien no uzticamiem avotiem nevar pietiekami pierādīt, ka informācija ir pareiza.

               8.   Ieinteresētās personas tiek aicinātas visu informāciju un pieteikumus, ieskaitot skenētas pilnvaras un izziņas, sniegt elektroniskajā platformā TRON.tdi (https://webgate.ec.europa.eu/tron/TDI).
               Lai varētu autorizēties elektroniskajā platformā TRON.tdi, ieinteresētajām personām ir vajadzīgs EU Login konts. Pilnīgas instrukcijas par to, kā reģistrēties un lietot TRON.tdi, ir pieejamas tīmekļa vietnē https://webgate.ec.europa.eu/tron/resources/documents/gettingStarted.pdf.
               Ja ieinteresētās personas atbild elektroniskajā platformā TRON.tdi vai pa e-pastu, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: Http://trade.ec.europa.eu/doclib/docs/2011/june/tradoc_148003.pdf.
               Ieinteresētajām personām ir jānorāda savs nosaukums/vārds, uzvārds, adrese, tālruņa numurs un derīga e-pasta adrese un jānodrošina, ka norādītā e-pasta adrese ir funkcionējoša, oficiāla darba e-pasta adrese un ka e-pasts ik dienu tiek pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Iepriekš minētajos norādījumos par saziņu ar ieinteresētajām personām ieinteresētās personas var iepazīties ar papildu noteikumiem un informāciju par saraksti ar Komisiju, arī ar principiem, kas piemērojami pa e-pastu sūtāmai informācijai.
               Komisijas adrese sarakstei:

                           European Commission

                           Directorate-General for Trade

                           Directorate G

                           Office: CHAR 04/039

                           1049 Brussels

                           BELGIUM

                  TRON.tdi: https://webgate.ec.europa.eu/tron/tdi
               E-pasts: TRADE-AC-ALUFOIL@ec.europa.eu

            4. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 18. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  Komisijas Īstenošanas regula (ES) 2015/2384 (2015. gada 17. decembris), ar ko nosaka galīgo antidempinga maksājumu konkrētu Ķīnas Tautas Republikas izcelsmes alumīnija foliju importam un ar ko pēc termiņbeigu pārskatīšanas saskaņā ar Padomes Regulas (EK) Nr. 1225/2009 11. panta 2. punktu izbeidz procedūru attiecībā uz konkrētu Brazīlijas izcelsmes alumīnija foliju importu (OV L 332, 18.12.2015., 63. lpp.).

            (3)  Komisijas Īstenošanas regula (ES) 2017/271 (2017. gada 16. februāris), ar kuru galīgo antidempinga maksājumu, kas ar Padomes Regulu (EK) Nr. 925/2009 noteikts konkrētas Ķīnas Tautas Republikas izcelsmes alumīnija folijas importam, attiecina arī uz nedaudz pārveidotas konkrētas alumīnija folijas importu (OV L 40, 17.2.2017., 51. lpp.), un kura grozīta ar Komisijas Īstenošanas regulu (ES) 2017/2213 (2017. gada 30. novembris), ar ko groza Komisijas Īstenošanas regulu (ES) 2017/271, ar kuru galīgo antidempinga maksājumu, kas ar Padomes Regulu (EK) Nr. 925/2009 noteikts konkrētas Ķīnas Tautas Republikas izcelsmes alumīnija folijas importam, attiecina arī uz nedaudz pārveidotas konkrētas alumīnija folijas importu (OV L 316, 1.12.2017., 17. lpp.).

            (4)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

            (5)  Dokumentu ar norādi Sensitive uzskata par konfidenciālu saskaņā ar pamatregulas 19. pantu un PTO Nolīguma par 1994. gada GATT VI panta īstenošanu (Antidempinga nolīgums) 6. pantu. Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).


title: Komisijas Īstenošanas regula (ES) 2021/1174 (2021. gada 12. jūlijs), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Asparago di Badoere” (AĢIN))

text:
                  19.7.2021

                  LV

                  Eiropas Savienības Oficiālais Vēstnesis

                  L 256/52

         KOMISIJAS ĪSTENOŠANAS REGULA (ES) 2021/1174
         (2021. gada 12. jūlijs),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Asparago di Badoere” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes norādi “Asparago di Badoere”, kas reģistrēta saskaņā ar Komisijas Regulu (ES) Nr. 923/2010 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Asparago di Badoere” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 12. jūlijā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (ES) Nr. 923/2010 (2010. gada 14. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Asparago di Badoere (AĢIN)) (OV L 271, 15.10.2010., 4. lpp.).

            (3)  OV C 102, 24.3.2021., 13. lpp.


title: Komisijas Īstenošanas regula (ES) 2021/1177 (2021. gada 16. jūlijs), ar ko attiecībā uz propoksikarbazona svītrošanu no to darbīgo vielu saraksta, kuras uzskatāmas par aizstājamām vielām, groza Īstenošanas regulu (ES) 2015/408 (Dokuments attiecas uz EEZ)

text:
                  19.7.2021

                  LV

                  Eiropas Savienības Oficiālais Vēstnesis

                  L 256/60

         KOMISIJAS ĪSTENOŠANAS REGULA (ES) 2021/1177
         (2021. gada 16. jūlijs),
         ar ko attiecībā uz propoksikarbazona svītrošanu no to darbīgo vielu saraksta, kuras uzskatāmas par aizstājamām vielām, groza Īstenošanas regulu (ES) 2015/408
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), jo īpaši tās 78. panta 2. punktu,
         tā kā:

                     (1)

                     Ar Komisijas Īstenošanas regulu (ES) 2015/408 (2) tika izveidots tādu darbīgo vielu saraksts, kas atbilst Regulas (EK) Nr. 1107/2009 II pielikuma 4. punkta kritērijiem to uzskatīšanai par aizstājamām vielām. Tā kā tika uzskatīts, ka propoksikarbazons atbilst diviem no trim kritērijiem tā uzskatīšanai par noturīgu, bioakumulatīvu un toksisku (PBT) vielu saskaņā ar Regulas (EK) Nr. 1107/2009 II pielikuma 4. punkta otro ievilkumu, propoksikarbazons tika iekļauts šajā sarakstā.

                     (2)

                     Tomēr ar Komisijas Īstenošanas regulu (ES) 2017/1115 (3) propoksikarbazona apstiprinājums tika atjaunots, to atzīstot par darbīgo vielu, nevis aizstājamu vielu. Jaunajā novērtējumā vielas noturība neapstiprinājās, tāpēc šī viela vairs neatbilst diviem no kritērijiem tās uzskatīšanai par PBT vielu. Tāpēc tā tika iekļauta Komisijas Īstenošanas regulas (ES) Nr. 540/2011 (4) pielikuma B daļā.

                     (3)

                     Tā kā propoksikarbazons vairs nav uzskatāms par aizstājamu vielu, tad, lai izvairītos no pārpratumiem, tas būtu jāsvītro arī no Īstenošanas regulas (ES) 2015/408 pielikuma, kurā uzskaitītas darbīgās vielas, kas uzskatāmas par aizstājamām vielām.

                     (4)

                     Tādēļ Īstenošanas regula (ES) 2015/408 būtu attiecīgi jāgroza.

                     (5)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2015/408 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Īstenošanas regula (ES) 2015/408 (2015. gada 11. marts) par Eiropas Parlamenta un Padomes Regulas (EK) Nr. 1107/2009 attiecībā uz augu aizsardzības līdzekļu laišanu tirgū 80. panta 7. punkta īstenošanu un aizstājamo vielu saraksta izveidošanu (OV L 67, 12.3.2015., 18. lpp.).

            (3)  Komisijas Īstenošanas regula (ES) 2017/1115 (2017. gada 22. jūnijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas propoksikarbazona apstiprinājumu un ar ko groza Komisijas Īstenošanas regulas (ES) Nr. 540/2011 pielikumu (OV L 162, 23.6.2017., 38. lpp.).

            (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            PIELIKUMS
            Ierakstu par propoksikarbazonu Komisijas Īstenošanas regulas (ES) 2015/408 pielikumā svītro.